Ziare noi

Broșura magazinului Kaufland este cea mai răsfoită publicație tipărită din România potrivit ultimelor date SNA, cu cifre de aproape zece ori mai mari decât cel mai citit ziar.

Publicitate

Câți români o citesc?

Cifrele BRAT arată peste cinci milioane de cititori ai broșurii Kaufland, la fiecare ediție. Cifra acoperă, pentru prima dată, atât mediul urban (cum era până la studiile precedente), cât și satele.

Dintre ziare, cel mai citit ziar la nivelul întregii țări este tabloidul Click: jumătate de milion de români citesc cotidianul în fiecare zi. Cifra este mai mare vinerea, cu ghidul TV: 630.000 de cititori.

Gazeta Sporturilor are, potrivit datelor BRAT, o medie de 320.000 de cititori zilnic și peste 400.000 la ediția de duminică.

Dintre ziarele quality, Evenimentul zilei are cel mai mare număr de cititori: 166.000, urmat de Jurnalul Național (153.000) și Adevărul (137.000). România liberă nu are date pentru acest val de măsurare SNA.

Numărul de cititori ai ziarelor cu apariție cotidiană, ai suplimentelor acestora și ai publicațiilor săptămânale, la nivelul întregii țări:

Publicatie Nr. cititori pe editie 1 Kaufland 5.052.000 2 Click! Ghid TV 632.000 3 Click 499 .000 4 Libertatea pentru femei - Retete 453 .000 5 Click SANATATE 428 .000 6 Click pofta buna! 411 .000 7 Gazeta Sporturilor de Duminica 406 .000 8 Libertatea 384 .000 9 Click! de Duminica 335 .000 10 Click! pentru femei 321 .000 11 Gazeta Sporturilor 320 .000 12 Libertatea - Editia de duminica 318 .000 13 Libertatea - Supliment Weekend 273 .000 14 Libertatea pentru femei 269 .000 15 TVMania 235 .000 16 Evenimentul Zilei 166 .000 17 Jurnalul National 153 .000 18 Adevarul 137 .000 19 Ring 122 .000 20 Ziarul Financiar 93 .000 21 Catavencii 91 .000 22 Capital 82 .000 23 Weekend Adevarul 77 .000 24 Dilema Veche 47 .000 25 Monitorul de Suceava 45 .000 26 Viata Libera 38 .000

Sursa: Biroul Român de Audit Transmedia

Perioada de măsurare: 30 septembrie 2013-31 mai 2015

Univers: 15.539.399

Eșantion: 16.646 de persoane

Petrişor Obae

petrisor.obaepaginademedia.ro